Na temelju članka 54. stavak 1. Zakona o ustanovama („Narodne novine“ broj 76/93, 29/97, 47/99, 35/08) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11, 16/12, 86/12, 94/13, 152/14 ) Školski odbor Osnovne škole Vladimira Nazora Daruvar, Gajeva 24 na sjednici održanoj

09. lipnja 2015. uz prethodnu suglasnost Bjelovarsko-bilogorske županije KLASA:.602-02/15-01/22, URBROJ:2103-09-15-1 od 28. travnja 2015 donosi:

**IZMJENE I DOPUNE**

**STATUTA OSNOVNE ŠKOLE VLADIMIRA NAZORA DARUVAR**

**Članak 1.**

U Statutu Osnovne Škole Vladimira Nazora Daruvar donesenog na Sjednici Školskog odbora Osnovne škole Vladimira Nazora Daruvar 17. siječnja 2013.g. u članku 13. dodaje se stavak 5. koji glasi:

**„Godišnji plan obvezno je elektroničkim putem dostaviti Ministarstvu do 5. listopada tekuće godine te objaviti na web stranici Škole u skladu s propisima vezanim uz zaštitu osobnih podataka.“**

**Članak 2.**

U članku 14. mijenjaju se stavci 2. i 3. i glase:

**„Školski kurikulum donosi Školski odbor do 30. rujna tekuće školske godine na prijedlog Učiteljskog vijeća i ravnatelja.**

**Školski kurikulum obvezno je elektroničkim putem dostaviti Ministarstvu do 5. listopada tekuće godine te objaviti na web stranici Škole u skladu s propisima vezanim uz zaštitu osobnih podataka.“**

**Članak 3.**

U članku 22. dodaje se stavak 4. i glasi:

**„Izleti, ekskurzije i druge aktivnosti organiziraju se u skladu s Pravilnikom o izvođenju izleta, ekskurzija i drugih odgojno obrazovnih aktivnosti izvan škole („Narodne novine“ broj 67/14 ).„**

**Članak 4.**

Mijenja se članak 26. i glasi:

**„Unutarnji rad i poslovanje Škole uređuje se Kućnim redom koji donosi Školski odbor nakon rasprave na Učiteljskom vijeću, Vijeću roditelja i Vijeću učenika.**

**Kućnim redom utvrđuju se: pravila i obveze ponašanja u Školi, unutarnjem i vanjskom prostoru Škole, pravila međusobnih odnosa učenika, pravila međusobnih odnosa učenika i radnika, radno vrijeme, pravila sigurnosti i zaštite od socijalno neprihvatljivih oblika ponašanja, diskriminacije, neprijateljstva i nasilja i način postupanja prema imovini.**

**U Školi je zabranjen svaki oblik promidžbe i prodaje proizvoda koji nisu u skladu s ciljevima odgoja i obrazovanja.“**

**Članak 5.**

Mijenja se članak 27. i glasi:

**„Školski odbor nakon rasprave na Učiteljskom vijeću, Vijeću roditelja i Vijeću učenika donosi Etički kodeks neposrednih nositelja odgojno obrazovnih djelatnosti u Školi prema kojemu su dužne postupati sve osobe koje kodeks obvezuje.“**

**Članak 6.**

Mijenja se članak 29. i glasi:

**„Članom Školskog odbora ne može biti imenovana osoba za koju postoje zapreke za imenovanje prema članku 119. stavku 3. Zakona o odgoju i obrazovanju u osnovnoj i srednjoj školi.“**

**Članak 7.**

Članak 47. se dopunjuje s stavkom 2. 3. i 4 i glasi:

**„Sjednica školskog odbora može se u slučajevima iz stavka 1. ovog članka održati elektronskim putem.**

**U slučaju održavanja elektronske sjednice u pozivu za sjednicu koji se dostavlja svim članovima na njihovu mail adresu, uz dnevni red određuje se početak i završetak elektronske sjednice, a u tom se vremenu članovi Školskog odbora očituju elektronskim putem.**

**Nakon završetka elektronske sjednice sastavlja se zapisnik u čijem su privitku sva pristigla očitovanja.“**

**Članak 8.**

U članku 58. dodaje se ispred točke 14. ( koja postaje točka 15.) točka koja glasi:

**„- odlučuje o sklapanju poslova za investicije u vrijednosti od 30.000,00 do 50.000,00 kn“**

**Članak 9.**

U članku 58. u točki 16. dodaje se alineja 7. koja glasi:

**„- o sklapanju poslova za investicije u vrijednosti veće od 50.000,00 kn“**

**Članak 10.**

Mijenja se članak 60. i glasi:

**„Uvjeti za ravnatelja su:**

**1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:**

**a) sveučilišni diplomski studij ili**

**b) integrirani preddiplomski i diplomski sveučilišni studij ili**

**c) specijalistički diplomski stručni studij.**

**2) uvjeti propisani člankom 106.Zakona odgoju i obrazovanju u osnovnoj i srednjoj školi**

**3) najmanje 8 godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.**

**Osim osoba koje su završile neki od studija navedenih u stavku 1. podstavku 1. točkama a, b, i c ovoga članka ravnatelj škole može biti i osoba koja je završila stručni četverogodišnji studij za učitelje kojim se stječe 240 ECTS bodova.**

**Iznimno ravnatelj može biti i osoba koje ne ispunjava uvjete iz stavka 1. podstavka 1. ili stavka 2. ovoga članka ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu („Narodne novine“ broj 59/90, 26/93, 27/93, 29/94, 7/96, 59/01, 114/01 i 76/05).**

**Ravnatelj mora imati i licenciju za rad ravnatelja.“**

**Članak 11.**

U članku 63. dodaje se stavak 2. i glasi:

**„Sjednice iz stavka 1. ovog članka sazivaju se u skladu s općim aktima škole i odredbama ovog statuta.“**

**Članak 12.**

U članku 71. dodaju se između stavka 4. i 5. (koje postaju stavci 6. i 7) dodaju se dva stavka i glase:

**„Osoba imenovana za vršitelja dužnosti ravnatelja sklapa sa školskim odborom ugovor o radu na određeno vrijeme za obavljanje poslova vršitelja dužnosti ravnatelja u skladu s važećim propisima.**

**Ako osoba koja je imenovana za vršitelja dužnosti ravnatelja ima sa Školom sklopljen ugovor o radu na neodređeno vrijeme za poslove učitelja ili stručnog suradnika ima pravo na mirovanje ugovora o radu za razdoblje u kojem će obavljati poslove vršitelja dužnosti ravnatelja.“**

**Članak 13.**

U članku 72. mijenja se točka 21 i glasi:

**„- sklapa pravne poslove o stjecanju, opterećivanju ili otuđivanju nekretnina i pokretne imovine do 20.000,00 kuna bez PDV-a samostalno, a od 20.000,00 do 70.000,00 kuna bez PDV-a Školski odbor, a preko 70.000,00 kuna bez PDV-a putem javne nabave“**

**Članak 14.**

U članku 72. dodaje se točka 27. i glasi:

**„ – ravnatelj može samostalno sklapati poslove za investicije do vrijednosti od 30.000,00 kn, uz suglasnost Školskog odbora do 50.000,00 kn, a preko toga odlučuje Školski odbor uz suglasnost osnivača“**

**Članak 15.**

U članku 74. mijenja se točka 5. i glasi:

**„Dostavom pravomoćnog rješenja o priznanju prava na invalidsku mirovinu zbog potpunog gubitka radne sposobnosti za rad.“**

**Članak 16.**

Mijenja se članak 82. i glasi:

**„Uvjeti za tajnika Škole su završen:**

**a) sveučilišni diplomski studij pravne struke ili specijalistički diplomski stručni studij javne uprave,**

**b) preddiplomski stručni studij upravne struke, ako se na natječaj ne javi osoba iz točke a) ovoga stavka.“**

**Članak 17.**

Mijenja se članak 84 i glasi:

**„Tajnik obavlja poslove propisane Pravilnikom o djelokrugu rada tajnika te administrativno tehničkim i pomoćnim poslovima koji se obavljaju u osnovnoj školi („Narodne novine“ broj 41/14 ).„**

**Članak 18.**

U članku 86. dodaje se iza točke 6. točka 7., koja glasi:

**„Raspravlja o prijedlogu Etičkog kodeksa neposrednih nositelja odgojno – obrazovne djelatnosti i Kućnog reda.“**

**Članak 19.**

Mijenja se članak 89. i glasi:

**„Radnici Škole su osobe koje su sa Školom sklopile ugovor o radu na neodređeno ili određeno vrijeme s punim ili nepunim radnim vremenom i druge osobe potrebne za rad školske ustanove.**

**Zbog ispunjavanja posebnih potreba učenika s teškoćama u razvoju, školska ustanova može na prijedlog osnivača, a uz suglasnost Ministarstva, u odgojno-obrazovni proces uključiti pomoćnike u nastavi ili stručno komunikacijske posrednike koji nisu samostalni nositelji odgojno-obrazovne i/ili nastavne djelatnosti, na način i pod uvjetima propisanim pravilnikom koji donosi ministar nadležan za obrazovanje.“**

**Članak 20.**

U članku 93. dodaje se stavak 4. i glasi:

**„Škola je obvezna obavijestiti svog osnivača (Bjelovarsko-bilogorsku županiju) o svakoj namjeri raspisivanja natječaja za zapošljavanje, odnosno natječaja za ravnatelja.”**

**Članak 21.**

U članku 97. iza riječi Škole dodaje je tekst:

**„za utvrđivanje psihofizičkog stanja djeteta odnosno učenika.** „

**Članak 22.**

U članku 99. briše se stavak 3.

**Članak 23.**

U članku 100. broj 99. zamjenjuje se brojem 97, te članak glasi:

**„Pri upisu u prvi razred uzimaju se podaci iz izvoda iz matice rođenih, domovnice za djecu koja su hrvatski državljani, isprava o prebivalištu ili boravištu roditelja odnosno skrbnika te podaci koje Školi dostavi nadležno upravno tijelo.**

**Kod upisa u prvi razred povjerenstvo iz članka 97. ovoga statuta prikuplja podatke o socijalnom i zdravstvenom položaju djeteta te obilježjima njegove sredine, koji su značajni za praćenje razvoja učenika i popunjavanje evidencijskog lista učenika i druge pedagoške dokumentacije.“**

**Članak 24.**

Mijenja se članak 102. i glasi:

**„Učenika stranca, azilanta ili hrvatskog državljanina koji je prekinuo školovanje u inozemstvu i koji želi nastaviti osnovno školovanje u Republici Hrvatskoj, Škola će upisati u odgovarajući razred nakon utvrđivanja istovjetnosti svjedodžbe.**

**Škola je dužna pružati posebnu pomoć učenicima koji ne znaju ili nedostatno poznaju hrvatski jezik.**

**U slučaju prelaska učenika iz druge osnovne škole Škola je dužna omogućiti učeniku učenje stranog jezika koji mu je prvi strani jezik uz uvjet da je na provjeri znanja utvrđena mogućnost uključivanja u nastavu tog stranog jezika.**

**Ako nisu ispunjeni uvjeti iz stavka 3. ovog članka Škola je obvezna učeniku omogućiti pohađanje tog stranog jezika u drugoj školi.**

**Uvjete i način pohađanja prvog stranog jezika u drugoj školi utvrđuje Škola uz suglasnost ureda državne uprave i roditelja učenika*.“***

**Članak 25.**

Mijenja se članak 107. i glasi:

**„Učenicima se mogu izricati pedagoške mjere propisane zakonom.**

**Način, postupak i tijela ovlaštena za izricanje i provođenje pedagoških mjera propisane su u glavi X ovoga statuta koje se primjenjuju do donošenja Pravilnika o kriterijima za izricanje pedagoških mjera koji donosi ministar znanosti, obrazovanja i sporta, a stupanjem na snagu navedenoga Pravilnika prestaju se primjenjivati pedagoške mjere propisane u glavi X ovog statuta, osim članaka 125.-127. koji se i dalje nastavljaju primjenjivati, bez obzira na navedeni Pravilnik, a kojima su propisane pohvale i nagrade učenicima koji se ističu u učenju i vladanju.**

**Zabranjeno je kažnjavanje učenika udaljavanjem s nastave i tjelesno kažnjavanje učenika.**

**Učitelj koji postupi suprotno, čini tešku povredu radne obveze.“**

**Članak 26.**

Mijenja se članak 109. i glasi:

**„Roditelj koji nije zadovoljan zaključenom ocjenom iz pojedinog nastavnog predmeta ima pravo u roku od dva (2) dana od završetka nastavne godine podnijeti zahtjev Učiteljskom vijeću radi polaganja ispita pred povjerenstvom.**

**Polaganje ispita iz stavka 1. ovoga članka provodi se u roku od dva (2) dana od dana podnošenja zahtjeva.**

**Povjerenstvo iz stavka 1. ovog članka čine tri (3) člana koje određuje Učiteljsko vijeće.**

**Ako Povjerenstvo na ispitu utvrdi prolaznu ocjenu ta je ocjena je konačna.**

**Ako Povjerenstvo utvrdi učeniku ocjenu nedovoljan (1), a učenik ima zaključenu ocjenu nedovoljan (1) iz najviše dvaju nastavnih predmeta, upućuje ga se na dopunski rad iz članka 113. ovoga statuta.“**

**Članak 27.**

Mijenja se članak 110. i glasi

**„Ispit iz članka 109. stavka 2. ovog statuta u pravilu se sastoji od pisanog i usmenog dijela.**

**Pisani dio ispita traje najdulje 45 minuta, a usmeni dio najdulje 20 minuta.**

**Na kraju ispita Povjerenstvo većinom glasova utvrđuje ocjenu koja se učeniku odmah priopćuje.**

**O tijeku ispita vodi se zapisnik, a u zapisnik se upisuje dan i vrijeme održavanja ispita, osobni podaci o učeniku, pitanja na pisanom i usmenom dijelu ispita, ocjene iz pisanog i usmenog dijela ispita te konačna ocjena.**

**Pisani radovi učenika prilažu se zapisniku i pohranjuju u pismohrani Škole.**

**Zapisnik potpisuju svi članovi Povjerenstva.“**

**Članak 28.**

Mijenja se članak 111. i glasi:

**„Roditelj koji nije zadovoljan ocjenom iz vladanja može u roku od dva (2) dana od završetka nastavne godine podnijeti zahtjev Učiteljskom vijeću radi preispitivanja ocjene.**

**Odluka o ocjeni iz vladanja Učiteljskog vijeća je konačna.“**

**Članak 29.**

Mijenja se članak 113. i glasi:

**„Za učenika koji na kraju nastavne godine ima ocjenu nedovoljan (1) iz najviše dva nastavna predmeta, Škola je dužna organizirati pomoć u učenju i nadoknađivanju znanja kroz dopunski rad koji je učenik dužan pohađati.**

**Dopunski rad iz stavka 1. ovoga članka utvrđuje Učiteljsko vijeće po nastavnim predmetima.**

**Dopunski rad ne može trajati kraće od 10 i dulje od 25 sati po nastavnom predmetu.**

**Ako učenik tijekom dopunskog rada ostvari očekivane ishode učitelj mu zaključuje mu prolaznu ocjenu. S ocjenom ili potrebom upućivanja na popravni ispit učitelj je dužan upoznati učenika na zadnjem satu dopunskog rada.**

**Ako se učeniku od četvrtog do osmog razreda ne zaključi prolazna ocjena, upućuje ga se na popravni ispit koji se održava krajem školske godine, a najkasnije do 25. kolovoza tekuće školske godine.**

**Popravni ispit polaže se pred ispitnim povjerenstvom koje imenuje ravnatelj, a ocjena povjerenstva je konačna.**

**Učiteljsko vijeće određuje termine popravnih ispita krajem školske godine, a najkasnije do 25. kolovoza tekuće školske godine i objavljuje ih na mrežnim stranicama i oglasnoj ploči Škole.**

**Učenici koji na kraju nastavne godine imaju ocjenu nedovoljan iz tri (3) ili više nastavnih predmeta, upućuju se na ponavljanje razreda.“**

**Članak 30.**

Mijenja se članak 119. i glasi:

**„Učeniku koji uspješno završi dopunski rad odnosno položi popravni ispit, ocjena se upisuje u svjedodžbu.“**

**Članak 31.**

U stavku 1. članka 149. dodaje se alineja 6. koja glasi:

„**Raspravlja o prijedlogu Etičkog kodeksa neposrednih nositelja odgojno –obrazovne djelatnosti i Kućnog reda“**

**Članak 32.**

U članku 153. iza riječi učenika dodaje se tekst:

**„Tijekom školske godine.“**

**Članak 33.**

U stavku 1. članka 161. dodaje se alineja 7. koja glasi:

**„Raspravlja o prijedlogu Etičkog kodeksa neposrednih nositelja odgojno –obrazovne djelatnosti i Kućnog reda.“**

**Članak 34.**

U članku 167. mijenja se stavak 1. i glasi:

**„U Školi radnici mogu utemeljiti radničko vijeće sukladno odredbama Zakona o radu („Narodne novine „ broj 93/14) i važećem Pravilniku koji propisuje postupak provođenja izbora za radničko vijeće.“**

**Članak 35.**

U članku 169. mijenja se stavak 4. i glasi:

**„Obveza javnosti rada Škole provodi se u skladu s odredbama Zakona o pravu na pristup informacijama („Narodne novine“ broj 25/13 ) i Zakona o zaštiti osobnih podataka („NN“ br. 103/03, 118/06, 41/08, 130/11, 106/12).“**

**Članak 36.**

U članku 177. dodaje se stavak 3. i glasi

**Škola je dužna jednom godišnje podnositi izvješće o financijskom poslovanju s detaljnim obrazloženjem istog.**

**Članak 37.**

U članku 181. stavku 1. mijenja se alineja 6. i glasi:

**„Kućni red“**

**Članak 38.**

Mijenja se članak 192. i glasi:

**„Članak 60. stavak 4. ovog statuta primjenjuje se od 1. siječnja 2017. godine.“**

**Članak 39.**

Dodaje se članak 193. i glasi

**„Odluka o izmjenama i dopunama Statuta Osnovne škole Vladimira Nazora Daruvar stupa na snagu osmog dana od dana objave na oglasnoj ploči Škole."**

Predsjednica

Kornelija Častek

OSNOVNA ŠKOLA VLADIMIRA NAZORA

Gajeva 24, DARUVAR

KLASA:012-03/15-01/30

URBROJ:2111-25-01-15-06

U Daruvaru, 10.. lipnja 2015.

Izmjene i dopune Statuta Osnovne škole Vladimira Nazora Daruvar objavljene su na oglasnoj ploči škole 10. .lipnja 2015. godine i stupaju na snagu danom objave.

Ravnateljica :

Vesna Štefanac, prof